שימוש אחר לפה, לשון ומלים - עיתון חדשות הגליל
תאריך: 28 אוקטובר, 2014
לפני מספר שנים כשהתחלתי את המסע שלי החלטתי לערוך קבורה חגיגית למשפטים “לא נעים”, “תזהרי ממה שיגידו האנשים”, “אסור לך”, “איך את מעזה?”.
רבים מאתנו ניזונים ממזון בריאות, ג’אנק פוד, מזון צמחוני, בשרי וטוב לנו ואנו שבעים ממנו. אולם אותם אנשים נפשם ניזונה מלשון הרע, מיהירות ולעג לסובבים אותם.
גם הרמב”ן אומר: “בשורש של כל המידות הרעות נמצאת הגאווה, ובשורשן של כל המידות הטובות נמצאת מידת הענווה”.
בעיני הם משולים לגאות. לבם מתרומם מעל כל מי שסביבם. אך בסופו של דבר הם יחוו את השפל…
רבים מאתנו אמצו להם סוג של דיאטה כדי להילחם במשקל עודף. אותם אנשים יהירים שמזונם הוא מילים ארסיות, נקטו בדיאטה שהיא השלת קילוגרמים של רכילות, דברי בלע. אך להפתעתם משקלם נשאר אותו הדבר והם לא מצליחים לרזות.
לא סתם נכתב הפסוק: “נצור לשונך מרע ושפתיך מדבר מרמה” תהילים לד.
מה לעשות? כיצד לנהוג בהם, באותם אנשים שמקרינים כשל פסיכולוגי ורדידות מחשבתית?
נראה לי כי מערכת ההיגיון שלהם משובשת. והפתגם “הזמן יעשה את שלו” ו”כל דבר בעתו”. הוא המתאים להם. כרגע הם שרויים בחושך, באפילה. מי יראה להם את הדרך הנכונה?
האינטואיציה, בסיסמוגרף, המצפן שלי הציע לי פתרון יצירתי.
לכן, מדי ערב שבת, כשאני מדליקה נרות שבת, אני מבקשת מהיושב במרומים, שיקרין את האור הזך שבנרות השבת שלי על החושך, האפילה שלהם. שידעו ויראו שהם טועים ושוגים.
שישמרו על לשונם וכך גם יגאלו.
האם יש לכם פתרון אחר…?
אסתר יעקובי
ester2342@walla.com
יעקב נדב ז”ל
האם ביטול השוליים ע”י הגדר בכביש 977 היא חוקית?